**IDA-VIRU MAAKONNA RAHVARAAMATUKOGUDE
2023. AASTA TEGEVUSE ARUANNE**

Jõhvis 2024

**Sisukord**

Contents

[Sissejuhatus 4](#_Toc160023643)

[1. Põhilised tegevussuunad 4](#_Toc160023644)

[2 Juhtimine 5](#_Toc160023645)

[2.1 Raamatukogude võrgu struktuur ja nõukogud: 5](#_Toc160023646)

[2.2 Eelarve 5](#_Toc160023647)

[2.3 Projektid 5](#_Toc160023648)

[2.4 Personali koosseis, juhtimine ja areng 7](#_Toc160023649)

[2.4.1 Ülevaade täienduskoolitusest 7](#_Toc160023650)

[2.4.2 Maakonnaraamatukogu korraldatud koolitused 8](#_Toc160023651)

[2.4.3 Raamatukogutöötajate avalikud esinemised 9](#_Toc160023652)

[2.4.4 Erialahariduse omandamine 9](#_Toc160023653)

[2.4.5 Töötajate tunnustamine 9](#_Toc160023654)

[2.5 Raamatukogu haldusjuhtimine 10](#_Toc160023655)

[2.5.1 Juurdepääs liikumispuudega inimesele 10](#_Toc160023656)

[2.6 Raamatukogu arendustegevused infotehnoloogia valdkonnas 11](#_Toc160023657)

[3. Kogud komplekteerimine ja töötlemine 11](#_Toc160023658)

[3.1.2 Perioodika komplekteerimine 13](#_Toc160023659)

[3.1.3 Auviste komplekteerimine 13](#_Toc160023660)

[3.2 inventuurid, mahakandmised 13](#_Toc160023661)

[4. Lugejateenindus ja raamatukoguteenused 14](#_Toc160023662)

[4.1 Avaliku teabe kättesaadavaks tegemine 14](#_Toc160023663)

[4.2 Raamatukogu kasutamine ja teenused 15](#_Toc160023664)

[4.3 RVL teenindus 16](#_Toc160023665)

[4.4 Laste- ja noorteteenindus 16](#_Toc160023666)

[4.4.1 Laste-ja noortekirjanduse komplekteerimine 16](#_Toc160023667)

[4.4.2 Laste-ja noorte raamatukogu kasutamine 17](#_Toc160023668)

[4.4.3 Laste-ja noorteteenindus, s.h lugemisharjumuste kujundamine ja arendamine 18](#_Toc160023669)

[4.4.4 Laste- ja noorteüritused 19](#_Toc160023670)

[4.5 Erivajadustega sihtrühmade teenused 20](#_Toc160023671)

[4.6 Raamatukogu kui kohalikku pärandit jäädvustav, elukestvat õpet toetav ja vabaaja võimalusi pakkuv kultuurikeskkond 21](#_Toc160023672)

[4.6.1 kohalikul tasandil 21](#_Toc160023673)

[4.6.2 riiklikul tasandil 22](#_Toc160023674)

[4.6.3 rahvusvahelisel tasandil 22](#_Toc160023675)

[4.7 Raamatukogu koolituskeskusena kasutajatele 23](#_Toc160023676)

[4.8 Raamatukoguteenuse turundus ja väljaanded 23](#_Toc160023677)

[4.9 Andmebaasid 24](#_Toc160023678)

[5. 2024. aasta tegevused 24](#_Toc160023679)

[LISA 1. Personali koolitus 25](#_Toc160023680)

[LISA 3. Raamatukogude ehitamine, renoveerimine, remondid 26](#_Toc160023681)

[LISA 4. Laste ja noorteüritused 26](#_Toc160023682)

[LISA 5. Raamatukoguteeninduse maakondliku koordineerimise ülesannete täitmine 29](#_Toc160023683)

# Sissejuhatus

Tabel 1

|  |  |  |  |  |  |  |
| --- | --- | --- | --- | --- | --- | --- |
| Maakonna/linna nimi | Elanike arv (01.12.22) | KOV-de arv maakonnas | Üldkasutatavate raamatukogude arv  | Harukogude arv | Teeninduspunktide arv | Kokku |
| Ida-Viru | 130 563 | 8 | 26 | 8 | 3 | 34 |

1. Põhilised tegevussuunad

Ida-Virumaa rahvaraamatukogude eesmärk oli kasvada kogukonna-ja kultuurikeskustena, arendada töötajaid, sealhulgas digipädevusi. Lisarahastuse leidmiseks esitati projekte (vt p 2.3), sealhulgas maakonna raamatukoguhoidjate koolitusreisiks Oodisse Helsingis. Tähtsaim ülesanne on inimeste kaasamine raamatukogude tegevustesse, mistõttu palju tähelepanu pööratakse aktiivsele turundusele - paberkandjal reklaamplakatitest ja sotsiaalmeediast kuni personaalse sihtturunduseni.

20.mail toimus Jõhvi Keskraamatukogus sauna-aasta raames saunapäev, kuhu oli kaasatud rida partnereid, sealhulgas sauna-aasta eestvedaja Rein Sikk. Jätkus koostöö Ida-Virumaa Kutsehariduskeskusega elanikkonna digipädevuste arendamisel, novembris alustas eesti keele kohvik. Jõhvi Keskraamatukogu jaoks oli väga tähtis, et algas uue raamatukoguhoone planeerimise protsess. Jõuti välja töötada ruumiprogramm ja ette valmistada arhitektuurikonkursi tingimused.

Narva Keskraamatukogu avas jaanuari lõpus Raudteejaama raamatukogu ehk iseteenindusraamatukogu Narva raudteejaamas. Uue teenusena käivitati raamatukogu külastajatele „Toataimede vahetus“, kust inimesed saavad endale kaasa võtta meelepärase taime ning saada taimede kohta vajalikku informatsiooni. Toataimede vahetuse idee saadi Norra raamatukogude külastamise kogemusreisilt. Augustis koliti Energia raamatukogu Narva Laste Loomemajja.

Alutaguse Huvikeskuse Kiikla raamatukogus olid sündmused läbipõimunud kohaliku kogukonna tegemistega ja koostöös arendati välja muinasjutuküla ning etendati kohaliku kogukonnateatri etendusi. Mäetaguse raamatukogu korrastas poetess Virve Osila elutöömaterjale seoses luuletaja elulootoa üleandmisega Iisaku Kihelkonna Muuseumile. Kiiklas tähistati sauna-aastat kiigepäeval koos autosauna ja avatud külasauna, saunatarkuste loengu, vihtade valmistamise ja saunarituaalidega, Iisakus toimunud raamatusõprade vestlusringis kõneldi saunakultuurist ja teoks sai raamatuväljapanek „Hüva leili!“

Sillamäel oli hoolsalt eesti keele õppimise aasta ja raamatukogu pakkus selleks võimalusi nii täiskasvanutele kui ka lastele.

# Juhtimine

## **Raamatukogude võrgu struktuur ja nõukogud**:

Maakonna raamatukogud jätkasid harjumuspärases töörütmis. Jõhvi Keskraamatukogu Tammiku haruraamatukogu töötab lugejate vähesusest tingitult alates 2023.aastast kaks päeva nädalas. Mitmes Lüganuse valla raamatukogus viidi töötajad üle osalisele tööajale ja vähenes raamatukogude lahtioleku aeg. Jõhvi Keskraamatukogule valiti uus nõukogu ja viidi läbi üks koosolek. Narva keskraamatukogus toimus samuti üks koosolek. Mõlemal puhul kooskõlastati ka arengukava. Alutaguse valla raamatukogud kuuluvad võrdsetel alustel Alutaguse Huvikeskuse struktuuri. Keskraamatukogu ja harukogusid ei ole. Kolm raamatukogu (Iisaku, Kuremäe ja Mäetaguse) on orienteeritud ainult raamatukoguteenustele. Teised (Alajõe, Kiikla, Kurtna, Pagari ja Tudulinna) asuvad ühises hoones seltsimaja / kogukonnamaja / rahvamajaga ning sealsed raamatukoguhoidjad on ühtlasi ka majade perenaised, kes teenindavad oma kogukonna inimesi nii raamatukogu, kultuuri- kui sotsiaalteenuste alal. Kõigil raamatukogudel on lisaülesandeks abistada piirkonna elanikke sotsiaalteenuste osas.

## Eelarve

Kohtla-Järve Keskraamatukogu eelarvet vähendati drastiliselt, sh teavikute soetamise toetust, mistõttu 2024. a oli võimalik perioodikat tellida ainult esimeseks veerandaastaks.

Tabel 2

|  |  |  |  |
| --- | --- | --- | --- |
| **Põhieelarve**  | **Seisuga** **31.12.22 €**  | **Seisuga** **31.12.23 €**  | **Muutus %**  |
| Eelarve kokku  | 2989 | 3011 | 7,3 |
| sh keskraamatukogu | 584,7 | 584,9 | 0 |
| Personalikulu  | 1905,6 | 2198 | 13,3 |
| sh keskraamatukogu | 272,3 | 296,8 | 8 |
| Komplekteerimiskulu | 336 | 331 | -1,5 |
| sh KOV-lt | 123,36 | 109 | -13 |
| sh riigilt  | 212,3 | 224,5 | 9 |
| sh keskraamatukogu | 30,8 | 31,3 | 1 |
| sh KOV-lt | 12,9 | 12,0 | -0,9 |
| sh riigilt | 17,9 | 19,3 | 7 |
| Infotehnoloogiakulu  | 19,9 | 34,37 | 42 |
| sh keskraamatukogu | 4,1 | 5,6 | 26,8 |

## Projektid

Tabel 3

|  |  |  |  |
| --- | --- | --- | --- |
| **Projektid, toetused (Kellelt saadud?)** | **Periood** | **Eraldatud summa** | **Projekti üldmaksumus** |
| Avalike ürituste sari „Huvitavate kohtumiste õhtu“(Eesti Kultuurkapital) | Aprill-detsember | 500,00 | 780,00 |
| „#luulerännakud vol 3“ Eesti kirjanikud Narva! (Eesti Kultuurkapital) | Mai-detsember | 1000,00 | 00,00 |
| Avalike ürituste sari „Huvitavate kohtumiste õhtu“ | August-oktoober | 1000,00 | 00,00 |
| „Ööbikuööde saunajutud“ Eesti kirjanikud Narva! (Eesti Rahvakultuuri Keskus) | Mai | 794,00 | 00,00 |
| Helsingi keskraamatukogu Oodi külastus Ida-Viru raamatukoguhoidjatele (Kultuuriministeerium) | September-november | 3825,00 | 4075,00 |
| Õpilasetlejate konkurss „Elav klassika“  | November | 400 | 926 |
| Tallinna Keskraamatukogu projektis „Kogu Eesti loeb“ osalemine  | September | 1800 | 1813 |
| Meistrite linn (Narva linn) | Jaanuar-detsember | 500,00 | 500,00 |
| Lugemise maitse (Narva linn) | Jaanuar-detsember | 750,00 | 750,00 |
| Lauamängude klubi (Narva linn) | Jaanuar-detsember | 300,00 | 300,00 |
| Suvi, raamat, jäätis! (Põhjamaade Ministrite Nõukogu) | Jaanuar-august | 700,00 | 700,00 |
| Eesti kirjanikud Narva! (Eesti Kultuurkapital) | Jaanuar-juuni | 500,00 | 600,00 |
| Kodanikukuu Narva Keskraamatukogus (Eesti Kultuurkapital) | Jaanuar-juuli | 500,00 | 600,00 |
|  |  | 3250,00 | 3450,00 |
| Ameerika Ühendriikide Suursaatkonna Grant  Award Number SEN10023GR0021 | Oktoober 2023- september 2024 | 45028,25  | 45028,25 |
| *Emakeelepäev raamatukogus* (Kultuurkapital) | Märts 2023 | 350 | 650 |
| Noorte loomekonkurss *Pilk klassikale* (Kultuurkapital) | Nov.2023 | 400 | 1032 |

Eesti Rahvakultuuri Keskusega asjaajamine on ülemäära bürokraatlik.

2.4 Personali koosseis, juhtimine ja areng

Jõhvi Keskraamatukogu Tammiku haruraamatukogu töötab alates 01.01.2023 kaks päeva nädalas, töötaja viidi poolte kokkuleppel üle 0,5 koormusele täistööajast. Personali koosseis jäi samaks. Jõhvi Keskraamatukogu eristub väga väikese töötajate arvu poolest, mistõttu iga töötaja kohustuste skaala on keskmisest laiem.

Seoses eelarvekärbetega toimus Kohtla-Järve Keskraamatukogus kollektiivne koondamine. Alates 15.05.2023 vähenes koosseis 41,25 töötajalt 27-le. Töötajate arv vähenes ca 35% võrra.

Kiviõli Linnaraamatukogu direktori ametikoht jäi täitmata, üks raamatukoguhoidja ametikoht koondati. Vabanenud palgafondi eest raamatukogu töötajate töötasu ei tõstetud, äärmiselt madal töötasu on suurim probleem.

Lüganuse raamatukogu kolis teiselt korruselt esimese korruse ruumidesse samas hoones. Lüganuse vallas oli terve aasta päevakorras valla keskraamatukogu moodustamine, kuid otsuseni ei ole seni jõutud. Kahes haruraamatukogus ning laenutuspunktis vähendati lahtioleku aegu varasemaga võrreldes poole võrra.

Alates 1.05.2023 alustas Toila Vallaraamatukogu Voka Raamatukogus tööd uus töötaja, mis võimaldas Toila ja Voka raamatukogud hoida avatuna kõigil päevadel nädalas. Voka Raamatukogu raamatukoguhoidja töötab 1 päev nädalas ka Saka raamatukogus.

Sillamäe Linnaraamatukogus koondati üks ametikoht, vabanenud vahendite arvel tõsteti mõne protsendi võrra töötajate töötasu. Väga madal palk on probleemiks järelkasvu leidmisel.

2023. aasta detsembris viidi Narva Keskraamatukogus läbi personali rahulolu uuring. Uuringust selgus, et enamus raamatukogu töötajad on rahul tööga raamatukogus. Põhiliseks mureks oli raamatukoguhoidjate suur töökoormus ja madal palk. 2022. aastaga võrreldes tõusis kõrgharidusega raamatukoguhoidjate palk aastaga 10,03%, keskeriharidusega 9,95 %.

Oktoobris lahkus töölt Alutaguse Huvikeskuse raamatukogude juht ja Kurtna raamatukogu-hoidja. Novembris alustas raamatukogus tööd uus raamatukoguhoidja ja seltsimaja juht Ene Raudar. Muutus ka asutuse nimetus – Kurtna seltsimaja – ning raamatukogu on nüüd avatud esmaspäevast neljapäevani. Alutaguse valla raamatukogude juhti asendab ajutiselt Iisaku raamatukogu raamatukoguhoidja Hille Väljaotsa ametinimetusega Alutaguse Huvikeskuse raamatukogude juhi kohusetäitja (koordinaator).

2.4.1 Ülevaade täienduskoolitusest Lisa 1

Jõhvi Keskraamatukogu töötajad osalesid 55.koolitusel kokku 672 tundi. Erinevatel koolitustel osalesid kõik töötajad. Peaaegu kõik töötajad osalesid vähemalt ühel digioskuste koolitusel, palju oli lastetööga seotud koolitusi. Maakonna rahvaraamatukogude töötajatele korraldati koolitusreis Oodisse, lisaks toimus kolm maakondlikku seminari.

Kohtla-Järve Keskraamatukogus keskenduti koolitustele digiteenuste teemadel, Toila raamatukogude töötajad erialastele ning erialaga haakuvatele koolitustele.

2023. aastal toimus Narva Keskraamatukogu töötajatel 30 koolitust ning koolitustel osales 31 töötajat, koolituste kestuseks oli 1291,5 tundi. Kuna raamatukogu eelarves puuduvad vahendid koolituste korraldamiseks, siis kasutati võimalusi osaleda tasuta koolitustel. 2023. aasta jooksul 5 raamatukoguhoidjat õppisid eesti keelt (B1-B2). Kursused jätkuvad 2024. aastal. 5 inimest osalesid eesti kirjanduse vestlusklubis. Inglise keelt õppis 5 raamatukoguhoidjat. Koolitustel osalemiste kohta info on lisatud koondtabelisse lisas 2.

Alutaguse valla raamatukoguhoidjad osalesid erinevatel, nii kohapealsetel kui veebikoolitustel 139 at ulatuses.

Sillamäe Raamatukogu osales Majandus- ja Kommunikatsiooniministeerium ja Trinidad Wiseman OÜ, Ida-Viru Loomeklaster, Kersti Võlu Koolituskeskus, Jõhvi Keskraamatukogu korraldatud koolitustel ning eesti keele C1 taseme kursustel.

### 2.4.2 Maakonnaraamatukogu korraldatud koolitused

Tabel 4

|  |  |  |  |  |  |
| --- | --- | --- | --- | --- | --- |
| **Koolituse aeg** | **Koolituse teema** | **Koolitaja** | **Koolituse maht/kestus** | **Raamatukoguhoidjate arv/ KOV-de arv** | **Eelarve/Koolituseks kulutatud summa** |
| *29.09.2023* | *Raamatukogundus* | Oodi töötajad | Maakondlik koolitusreis Oodi raamatukogusse Helsingis | 33/7 | 4075,00 |
| *31.03.2023* | *Kirjandus* | Sirli Oder | Maakondlik kevadseminar. Kohtumine Sirly Oderiga. | 27/7 | 200,00 |
| *24.11.2023* | *Raamatukogundus* | Eve Kottise, Maritsa Ort | Maakondlik seminar: Oodi külastuse arutelu, Norra koolitusreisil saadud kogemuse jagamine | 23/7 | 0,00 |

Kõik koolitused toetasid eelkõige lugejateeninduse-ja koolituse kompetentse, samuti tulevikuoskusi.

2.4.3 Raamatukogutöötajate avalikud esinemised LISA 2

Toila Vallaraamatukogu direktor osales Eesti raamatukoguhoidjate XII kongressi raames toimuval arutelupaneelil „Raamatukoguhoidja kompetentsid täna ja homme“.

Ajakirjas Raamatukogu 5/2023 ilmus L. Ranna artikkel „Maaraamatukoguhoidjate suveseminar 2023.”

Jõhvi Keskraamatukogu lastetöö juht esines Eesti Lastekirjanduse Keskuses ettekandega „Muukeelne laps raamatukogus“ ja Lääne-Virumaa Keskraamatukogus „Lastele Rumeeniast“. Lastetöö spetsialist õpilaste uurimistöö raames Jõhvi Gümnaasiumi 11. klassi õpilastele „Kas lugemine on kasulik“.

2023. aastal olid edukad Narva Keskraamatukogu kunstiteadlase esinemised, mis toimusid Narva Keskraamatukogus sh kunstiajalooliste loengute sari (7 loengut), „Eesti kunsti ajalugu“ sari (4 loengut) ning Kreenholmi raamatukogus, Sillamäe keskraamatukogus ning Ida-Virumaa kultuuriasutustes. Suvel esines raamatukogu direktor Saare Maakonna raamatukogus loenguga “Ameerika keskuste koostöövõimalused“, ETV-s ja Raadio 4 stuudios. Asedirektor esines Raadio 4 ja ETV+ stuudios raamatukogu uudiste formaadis. Kunstiteadlane esines ETV+ stuudios eksperdina saates Svoja Pravda.

Üheksa korda esinesid Sillamäe Raamatukogu töötajad kohalikus televisioonis, kus räägiti raamatukogus toimuvatest sündmustest ja pakutavatest teenustest. Esinemised toimusid linna päevakeskustes „Fööniks“ ja „Merelaine“ (15 korda), Sillamäe ning Sinimäe Hooldekodude klientidele (20 esinemist). Sillamäe Gümnaasiumi õpetaja palvel toimus loeng õpilastele „Maailma raamatukogud ja raamatukoguhoidja elukutse“.

2.4.4 Erialahariduse omandamine.

Narva Keskraamatukogu 1 töötaja jätkab õpinguid Tartu Ülikoolis ning 1 töötaja Tartu Ülikooli Narva Kolledžis, omandades noorsootöötaja erialal. Eriala praktikad läbis tulevane noorsostöötaja oma töökohal.

2.4.5 Töötajate tunnustamine.

Märtsis tunnustas Eesti Sotsiaaltöö Assotsioon raamatukogu direktorit ja Narva Keskraamatukogu silmapaistva töö eest Narva, Sinimäe, Sillamäe ja Narva-Jõesuu sotsiaalvaldkonna asutustega. AS Hoolekandeteenus tänas raamatukogu tänukirjaga meeldiva koostöö eest 2023. aastal. 2023. aasta lõpus said tunnustuse 3 raamatukogu töötajat silmapaistva töö eest raamatukogus. Detsembris kuulutati välja ka 2 aasta tegu: kaktuseaia avamine ja kirjanduslikud kohtumised lugejatega kohvikus “Valge kõrvits“.

Alutaguse Huvikeskuse raamatukogude töötajatest sai Ruth Linnard (Kiikla raamatukogu) kultuuriministri tänukirja pikaaegse ja pühendunud töö eest Kiikla rahvamajas ning tänuväärse panuse eest rahvakultuuri traditsioonide säilitamisel, hoidmisel ja arendamisel, Hille Väljaotsa (Iisaku raamatukogu) oli Ida-Virumaa spordi- ja kultuuriinimeste tunnustus-ürituse Ida-Viru EHE Aasta raamatukoguhoidja nominent.

Kultuuriministeeriumi ja Integratsiooni Sihtasutuse lõimumisvaldkonna preemia nominendina osales Sillamäe Raamatukogu pidulikul tseremoonial kultuuriministrer Heidy Purga osalemisel. Raamatukogu direktor sai Sillamäe Linnavolikogu otsusega linna aukodaniku nimetuse.

2.5 Raamatukogu haldusjuhtimine. LISA 3

Jõhvi Keskraamatukogu hoone on vana, raamatukoguks ebasobiv ning amortiseerunud, mida kinnitas tellitud ehitise audit. Jõhvi vallavalitsus on seadnud lähiaastate prioriteediks uue raamatukogu-kogukonnakeskuse ehitamise. 2023.aasta jooksul jõuti läbi rea arutelude sobiva ruumiprogrammini ning arhitektuurikonkursi kuulutamiseni.

Kohtla-Järve Keskraamatukogu ja kõik haruraamatukogud vajavad rohkem või vähem põhjalikku remonti.

Kiviõli Linnaraamatukogu suurim probleem on nõuetele mittevastav valgustus, kuid vaja oleks sanitaarremonti kõikides ruumides.

Lüganuse raamatukogu Varja teeninduspunkti paigaldati reoveemahuti.

2023. aastal Toila valla raamatukogudes remonttöid ei tehtud, kuid vajadus sanitaarremondi järele on nii Toilas kui ka Vokas.

Narva Keskraamatukogu Energia raamatukogul on peale kolimist kaasaegsed ruumid ning tagatud paremad tingimused nii lugejatele kui töötajatele, liikumispuudega inimestele on normaalsed võimalused (parkimiskohad, kaldtee ja invatualett) jne. Narva Keskraamatukogu peamaja ruumid vajavad endiselt täielikku remonti. Tugevate vihmasadude korral jookseb vesi lugemissaali.

Narva-Jõesuu Vaivara raamatukogus on ahjuküte ning talvel on ruumid ebanormaalselt külmad.

Alutaguse Huvikeskuse Kiikla rahvamaja-raamatukogu saali paigaldati videoprojektor ja ekraan (tekkis filmide näitamise võimalus).

2.5.1 Juurdepääs liikumispuudega inimesele.

Tabel 5

|  |  |
| --- | --- |
| Juurdepääs võimalik | Voka, Saka, Kohtla-Nõmme, Mäetaguse, Pagari, Sillamäe, Maidla, Vaivara, Sinimäe, Kohtla-Järve, Ahtme , Narva, Keskraamatukogu, Lüganuse |
| Juurdepääs võimalik osaliselt | Jõhvi Keskraamatukogu, Tudulinna, Kurtna, Kuremäe, Alajõe, Varja |
| Juurdepääs puudub | Toila, Kiikla, Iisaku, Püssi, Tammiku, Olgina, Narva-Jõesuu, Oru, Sompa |

2.6 Raamatukogu arendustegevused infotehnoloogia valdkonnas

Jõhvi Keskraamatukogus kvalitatiivset muutust toovat arendustegevust ei olnud, kasutatakse jätkuvalt Office 365, mis lihtsustab majasisest koostööd. Osteti kaks uut sülearvutit ning uus arvuti külastajatele. IT osas on raamatukogu heas seisus. Lastetöö osakonda osteti virtuaalreaalsuse komplekt.

Narva Keskraamatukogus soetati Ameerika keskuse projektirahast infotehnoloogiavahendeid summas 6813,51 eurot. Osteti sülearvuti ja arvutihiired, laminaator, projektor.

3. Kogud komplekteerimine ja töötlemine
3.1 komplekteerimise põhimõtted ja uuendused **(sh e-teavikud)**

Komplekteerimisel lähtuti Jõhvi Keskraamatukogus välja töötatud Ida-Virumaa raamatukogude komplekteerimispõhimõtetest ja kultuuriministri 09.01.2015. a määruses nr 1 lisa 1 sätestatud tingimustest. Määruses nimetatud kriteeriumitele vastavaid teavikuid on Jõhvi Keskraamatukogu komplekteerimispiirkonnas, sh isekomplekteerivas Iisaku raamatukogus, ostetud riigi toetusest.

Jõhvi Keskraamatukogu komplekteerimisosakond hangib teavikuid riigi- ja KOV raha eest peale enda kogu veel 20 rahvaraamatukogule. Koostades koondtellimusi on teavikud oluliselt soodsamate hindadega. Kõik rahvaraamatukogud lähtuvad kogude komplekteerimisel lugejate poolsest nõudlusest ja rahalistest võimalustest, arvestavad harukogude komplekteerimisega (vältimaks dubleerimist) ja Jõhvi Keskraamatukogu kogude arenduse osakonna soovitustega. Kasutatakse keskraamatukogu poolt pakutavaid järelkomplekteerimise võimalusi. Koordineeriti suuremate annetuste jaotust ja kohaletoimetamist Ida-Viru raamatukogudele ja koolide raamatukogudele.

Jaanuarist algas RDA standardi järgi kataloogimine, mille järgi tuleb kirje koostamisel sisestada rohkem ja täielikumaid andmeid. Kõik teavikud on alates komplekteerimisfaasist sisestatud koos täpse hinnaga raamatukogusüsteemi Urram. See tagab eelinfo lugejatele ja raamatukogutöötajatele endile, et teavik on raamatukokku saabumas, hinna olemasolu tagab ostude täpse planeerimise.

 Jõhvi raamatukogu komplekteerimispiirkonna, sh isekomplekteeriva Iisaku raamatukogu, teavikute ostueelarvest moodustas 53,6% riigi- ja 46,4% KOV raha. Riigieelarvest eraldati raha teavikute ostmiseks 1,70€ elaniku kohta.

Alates 2023. aastast Jõhvi Keskraamatukogu Tammiku haruraamatukogule uusi teavikuid ei komplekteerita, uuemat kirjandust viiakse RVL kasutades Jõhvist.

Narva Keskraamatukogu kogude üldarv oli 2024. aasta 1. jaanuari seisuga 365407 eksemplari. 2023. aasta jooksul tuli juurde teavikuid 9902 eks. Teavikuid osteti 9902, neist 725 annetusi. Kogude komplekteerimisel lähtus Narva Keskraamatukogu komplekteerimisosakond oma valikus raamatukaupluste pakkumistest, hankijate tellimisnimestikest, lugejate lugemisoovidest, teavikute näidistest. Riigirahast kulutati 60513,73 eurot ja 30812,27 euro eest osteti teavikuid MIRKO-sse. Seoses eestikeelsele õppele üleminekuga kasvas nõudlus eestikeelse kirjanduse vastu nii eraisikutel, koolidel kui ka koolitusfirmadel. 2023. aastal soetati juurde rohkem eestikeelseid õpikuid, õppematerjale, töövihikuid jne.

Teavikute komplekteerimise prioriteediks olid Sillamäe raamatukogus ilukirjandus, laste- ja noortekirjandus, Eesti erinevate kirjandusauhindade laureaatide teosed. Teabekirjandusest eelistati teatmekirjandust ja elukestvat õpet toetavat kirjandust. E-teavikutena lisandusid raamatukogu poolt digiteeritud koduloomaterjalid.

3.1.1 Raamatu komplekteerimine **(trükis + e-raamat)**

2023.a. soetati Jõhvi Keskraamatukogus juurde (sh annetused) 1977 (- 247 vrdl 2022.a.) väljaannet (arvestusüksust) Annetuste osakaal oli juurdetulekust 17,28%.

Keskkonnaamet annetas maakonna raamatukogudele ja koolidele 35 eksemplari „Lendoravaraamat“. Kunstiraamatuid annetas Enn Kunila. Jätkus hea koostöö Ida-Viru Omavalitsuste Liiduga, kes annetab ühe komplekti Virumaa kirjanduspreemiale kandideerivatest raamatutest raamatukogudele (eelnevalt žüriil lugemiseks). Kuna Venemaal välja antud venekeelseid raamatuid ei ostnud, siis võtsime neid valikuliselt vastu eraisikutelt.

Kohtla-Järve keskraamatukogus Süsteemi teavikute üldarv on 01.01.2024 seisuga 30269. Aasta jooksul saime juurde 3804 eksemplari, neist eesti keeles 3412, võõrkeeltes 392, sellest vene keeles 369 ja teistes võõrkeeltes 23. Osteti 3498 teavikut, muul moel saadi 306, sealhulgas 223 annetustena.

Kiviõli Linnaraamatukogus soetati 573 raamatut, millest 15 saadi annetustena. Võõrkeelseid raamatuid praktiliselt ei ostetud. Lüganuse valla raamatukogudes oli annetuste osakaal 4,7% ehk 30 teavikut.

Toila Vallaraamatukogus on eelistatud algupärane ilu- ja lastekirjandus, millele järgneb tõlkekirjandus. Aimekirjanduse osakaal on komplekteerimisel kõige väiksem. Annetusi oli 5%.

Sillamäe Linnaraamatukogusse lisandus 2859 nimetust ja 4952 eksemplari teavikuid, millest 77% võõrkeeles, rõhuvalt vene keeles. Elektrooniline kogu koosneb koduloo andmebaasi sisestatud digitaliseeritud materjalidest, 2023.a liideti 473 sisuüksust.

Kogu Jõhvi Keskraamatukogu komplekteerimispiirkonna raamatukogude annetuste osakaal kogude juurdekasvust oli 7,65% (-1,31%).

Narva Keskraamatukogu komplekteerimisosakond sai juurde ja töötles 2023. aasta jooksul 9902 teavikut.

Alutaguse Huvikeskuse raamatukogudes suurenes raamatute fond 1830 teaviku võrra, neist võõrkeelseid saadi 51 (venekeelseid 49), ilu- ja lastekirjandust 1221 eksemplari. Kustutati 3745 teavikut. E-raamatute vastu pole huvi tuntud, mistõttu pole ka komplekteeritud.

Sillamäe Raamatukogus oli raamatute juurdetulek kokku 3432 eks. (2022.a 4952 eksemplari, vähenes 31% võrra), neist ostetud 2214 nimetusi (2022.a 2857, vähenes 23%) ja 3080 eksemplari (2022.a 4435, vähenes 31% võrra). Annetati raamatuid 320 nimetusi (2022.a 500) ja 352 eks. (2022.a 517eksemplari.) Võõrkeelseid raamatuid lisandus 2325 eks., 39% vähem võrreldes 2022.aastaga.

3.1.2 Perioodika komplekteerimine

Kättesaadav peab olema Eestis ilmuv perioodika, v.a väheväärtusliku sisuga väljaanded. Kultuuriperioodikast telliti peaaegu kõik väljaanded (v.a. “Kunst.ee”, “Muusika”).

Venekeelse perioodika osakaal on üsna väike ning trend on vähenemise suunas. Jõhvi Keskraamatukogu suurendas inglisekeelsete ajakirjade hulka.

Perioodika liigub üha enam veebi, paljudes raamatukogudes on digiväljaanded lugejatele saadaval. Üldine probleem on, et lugejad ei huvitu digiväljaannetest.

Perioodikat tellib iga raamatukogu iseseisvalt KOV rahast. Komplekteerimisel tekitab probleeme aeg-ajalt ühe või teise väljaande ilmumise lõpetamine keset tellimisperioodi. Tuleb asemele otsida uus väljaanne või kantakse raha tagasi.

3.1.3 Auviste komplekteerimine

Narva Keskraamatukogusse osteti 141 eksemplari auviste teavikuid, neist 87 audioraamatut. Võrreldes eelmise aastaga tellitavate audioraamatute arv kasvas 19,2 % võrra. Audioraamatuid kasutavad meelsasti lugejad, kellel on raskusi lugemisega või nad eelistavad kuulata raamatuid muu tegevuse juures. Osteti 40 filmi eesti- ja inglise keeles. Jätkati lugemissaali koduloo osakonna visuaalsete infokandjate kogu täiendamist.

Alutaguse valla raamatukogudesse lisandus 2 ja kustutati 7 ühikut.

Sillamäe Raamatukogus komplekteeriti auviseid 36 eksemplari, enamasti lastele.

3.2 inventuurid, mahakandmised

Peamised kustutamiste põhjused olid aegunud, lagunenud raamatud. Jõhvi Keskraamatukogus alustati aasta lõpus lugemissaali fondi põhjalikku puhastusega, mis jätkub 2024.aastal.

|  |  |
| --- | --- |
| Raamatukogu | Kustutatud teavikuid |
| Jõhvi Keskraamatukogu | 2239 |
| Kohtla-Järve Keskraamatukogu | 17 256 |
| Sillamäe Raamatukogu | 11340 |
| Lüganuse raamatukogu | 4462 |
| Toila Vallaraamatukogu | 544 |
| Sillamäe Linnaraamatukogu | 6145 |
| Narva-Jõesuu raamatukogud | 3745 |
| Narva Keskraamatukogu | 32146 |

Inventuurid toimusid Alutaguse valla Kurtna (töötaja vahetus) ja Narva-Jõesuu Vaivara raamatukogus. Sinimäe raamatukogu alustas detsembris inventuuri, aga ei jõudnud erinevatel põhjustel lõpuni.

4. Lugejateenindus ja raamatukoguteenused

Tavapärased teenused (väljatrükk, paljundamine, skaneerimine jne) on kättesaadavad kõikides raamatukogudes. Inimeste nõustamine, individuaalkoolitused ja abistamine erinevates küsimustes toimub igapäevaselt kõikides raamatukogudes. Koduteenindust pakkuvad Jõhvi Keskraamatukogu, Kohtla-Järve Keskraamatukogu, Lüganuse raamatukogu

2023.a septembrist tõsteti Jõhvi Keskraamatukogus tasuliste teenuste hinda 50% võrra.

Jõhvi Keskraamatukogus viidi läbi lugejate rahulolu-uuring, mis on kättesaadav kodulehel. Tulemused olid raamatukogu jaoks rõõmustavad – teenusega on rahul üle 95% külastajatest, ligemale 50% vastanutest on osalenud üritustel.

Jõhvi Keskraamatukogu lugejad saavad kasutada raamatukappi ja tagastuskasti, raamatukogu on ühinenud MIRKO-ga. Aasta jooksul korraldati üle kahesaja ürituse. Väga populaarne on käsitööring, sügisel alustas keelekohvik (eesti keel) ja reisiklubi. Koos Ida-Virumaa Kutsehariduskeskusega pakutakse IT-abi, huvilisi on palju. Jõhvi Keskraamatukogus takistab teenuste spektri laiendamist piiratud ruum.

Lüganuse raamatukogu käib 1 kord kuus laenutamas Purtse päevakeskuses, nõudluse korral Lüganuse päevakeskuses.

Toila raamatukogus perioodikat koju ei laenutata. Ajalehti-ajakirju saab lugeda kohapeal. Teised valla raamatukogud laenutavad vanemat perioodikat ka koju.

Energia raamatukogu kolimisega Narva Laste Loomemajja lähtuti Narva Keskraamatukogus kolimise käigus kogude optimeerimisel uue ruumi pindalast ning ruumi võimalustest. Teenusedisaini analüüsi abil otsiti lahendusi, et mitte kaotada vanu lugejaid ja kaasata juurde uusi. 2023. a novembris viidi läbi Narva Keskraamatukogus kasutajate rahulolu-uuring.

Raamatud kallinevad, mistõttu Alutaguse valla raamatukogud ostavad palju teavikuid järelkomplekteerimise teel. Raamatukogud, mille vahemaa on 10-15 km kasutavad edukalt RVL-i. Raamatukogude töötajad osutavad soovijatele abi sotsiaalteenustega seonduvalt (avalduste, taotluste jm dokumentide täitmisel). Samuti IT ja nutiseadmete kasutamisel, väljaprintide ja koopiate tegemisel ja skännimisel. Toimib ka koduteenindus, Mäetagusel ka lugemismaterjali viimine Alutaguse Hoolekeskuse elanikele. Perioodil juuli –september 2023 viidi Alutaguse valla raamatukogudes läbi rahulolu-küsitlus. Vastata sai nii paberkandjal kui ka interneti teel. Tulemused näitasid, et raamatukogud on maapiirkonnas olulised info- ja kogukonna-keskused, kus asjatundlikud raamatukoguhoidjad annavad soovitusi uudiskirjanduse osas, korraldavad huvitavaid üritusi. Samas selgus, et lugejad ei tunne e-kataloogi URRAM võimalusi.

Sillamäe raamatukogu teenuseid kasutas 39% teeninduspiirkonna elanikest.

4.1 Avaliku teabe kättesaadavaks tegemine.

Kõikides raamatukogudes on tagatud juurdepääs avalikule teabele, kohaliku omavalitsuse ja riigi e-teenustele. Kohapeal on võimalik saada esmast arvutiõpet ning külastajaid aidatakse andmebaaside kasutamisel ning e-toimingutel. Raamatukogudes, kus enamiku lugejate emakeel on vene keel, tuleb raamatukoguhoidjatel neid aidata Eesti seadusandluses orienteerumises Riigi Teataja portaali vahendusel. AIP-teenust kasutatakse aktiivselt. Enamasti vajavad teabe kättesaamisel abi eakamad inimesed: info otsimine kodulehtedelt, materjalide välja printimise juhendamine (mitmesugused taotluste blanketid, dokumendid, piletid jne).

4.2 Raamatukogu kasutamine ja teenused**. Üldistav ja muutusi näitav kokkuvõte**.

Raamatukogus käiakse lisaks tavapärasele raamatute laenutamisele ka Internetis surfamas, suhtlemas, näitusi ja üritusi vaatamas, IT-abi saamas, keelekohvikus, saavad kokku harrastusklubid jne.

Tabel 6

|  |  |  |  |
| --- | --- | --- | --- |
| **Raamatukogu** | **Lugejad 2022** | **Lugejad 2023** | **Muutus (+-)** |
| Rahvark mk-s kokku\* | 26298 | 24942 | -1356 |
| MKR kokku\*\* | 2398 | 2398 | -44 |

\*Rahvaraamatukogud maakonnas kokku
\*\*Maakonnaraamatukogu koos oma haruraamatukogudega kokku

Tabel 7

|  |  |  |  |  |  |  |
| --- | --- | --- | --- | --- | --- | --- |
| **Raamatu-****kogu** | **Külastused 2022** | **Külastused 2023** | **Muutus (+-)** | **Virtuaal-külast. 2022** | **Virtuaal-külast. 2023** | **Muutus (+-)** |
| Rahvark mk-s kokku\* | *354012* | *322447* | *-31565* | *181535* | *174677* | *-6858* |
| MKR kokku\*\* | *34911* | *30398* | *-4513* | *5369* | *16206* | *10 837* |

Tabel 8

|  |  |  |  |  |  |  |
| --- | --- | --- | --- | --- | --- | --- |
| **Raamatu-****kogu** | **Laenut-d 2022** | **Laenut-d 2023** | **Muutus (+-)** | **Päringud\*\*\* 2022** | **Päringud\*\*\* 2023** | **Muutus (+-)** |
| Rahvark mk-s kokku\* | *817015* | *784922* | *-32093* | *24647* | *13305* | *-11342* |
| MKR kokku\*\* | *58823* | *60248* | *1423* | *224* | *150* | *-74* |

Päringute osas on raamatukogudel erinev arusaam sellest, mis on päring, mistõttu raamatukogude lõikes erineb päringute arv kümnetes kordades. Päringu termini tähendus peaks saama ühese definitsiooni.

Tabel 9

|  |  |  |  |
| --- | --- | --- | --- |
| **Raamatu-kogu** | **Virtuaalürituste arv** | **Virtuaalüritustel osalejate arv** | **Virtuaalürituste järelvaatajate arv\*\*\*** |
| **2022** | **2023** | **2022** | **2023** | **2022** | **2023** |
| Rahvark mk-s kokku\* | 95 | 67 | 2181 | 3432 | 248421 | 248869 |
| MKR kokku\*\* | 0 | 2 | 0 | 0 | 0 | 0 |

Tabel 11

|  |  |  |  |  |
| --- | --- | --- | --- | --- |
| **Raamatu-kogu** | **Virtuaalnäituste arv 2022** | **Virtuaalnäituste arv 2023** | **Virtuaalnäituste külastajate arv 2022** | **Virtuaalnäituste külastajate arv 2023** |
| Rahvark mk-s kokku\* | 5 | 3 | 303 | 281 |
| MKR kokku\*\* | 0 | 0 | 0 | 0 |

4.3 RVL teenindus

**Jõhvi Keskraamatukogus kasvas RVL oluliselt venekeelsete teavikute osas.**

|  |  |  |
| --- | --- | --- |
| **Rahvaraamatukogu** | **RVL sisse** | **RVL välja** |
| Jõhvi Keskraamatukogu | 1270 | 895 |
| Kohtla-Järve Keskraamatukogu | 973 | 1969 |
| Lüganuse raamatukogu | 149 | 57 |
| Toila Vallaraamatukogu | 73 | 40 |
| Sillamäe Linnaraamatukogu | 1 | 0 |
| Narva Keskraamatukogu | 2 | 1 |
| Narva-Jõesuu raamatukogud | 9 | 7 |
| Alutaguse Huvikeskus | 724 | 386 |

## 4.4 Laste- ja noorteteenindus

4.4.1 Laste-ja noortekirjanduse komplekteerimine
Laenutuste tipus on jätkuvalt klassiväline kirjandus, mida nõudluse rahuldamiseks tellitakse palju RVL kaudu. Tervitatav on, et mitmed õpetajad lubavad valida teoseid paari viimase aasta uudiskirjanduse hulgast, mis omakorda eeldab raamatukoguhoidjat poolset abi.

Vene õppekeelega koolid kasutavad eestikeelsele õppele ülemineku ootuses rohkem eestikeelset kirjandust, mis veelgi suurendab klassivälise kirjanduse nõudlust. Võiks tellida rohkem eksemplare, kuid klassivälise kirjanduse nimestikud muutuvad kiiresti, mistõttu suur eksemplaride arv on ebarentaabel.

Jõhvi Keskraamatukogu lastetöö osakonda saabus 469 teavikut, kustutati 460. Ostmisel on eelistatud eesti autorite teosed ning nende tõlked. Võõrkeelseid raamatuid osteti 40, annetusena saadi 12. Lisandus lauamänge, mis on suhteliselt populaarsed muuhulgas õpetajate ja lastevanemate hulgas. Koomiksite ja ajakirjade laenutuste arv on tõusuteel.

Laenutuste tipus on jätkuvalt klassiväline kirjandus, mida nõudluse rahuldamiseks tellitakse palju RVL kaudu. Tervitatav on, et mitmed õpetajad lubavad valida teoseid paari viimase aasta uudiskirjanduse hulgast, mis omakorda eeldab raamatukoguhoidjat poolset abi.

Kohtla-Järve Keskraamatukogusse saabus 554 eksemplari, kustutati 2434 teavikut.

Kiviõli Linnaraamatukogusse osteti 198 lasteraamatut, see on 34% soetatud raamatutest. Eestikeelseid 179, venekeelseid 17 ja 2 ukrainakeelset (eesti lastekirjanduse tõlked vene ja ukraina keelde).

Lüganuse raamatukogusse osteti 90 teavikut.

Toila valla raamatukogudesse saabus laste- ja noortekirjandust 190 eksemplari, sellest 110 eksemplari (59%) oli algupärane lastekirjandus. Laste- ja noortekirjandus moodustab ~11% kogu aasta jooksul saabunud teavikute arvust.

Narva Keskraamatukogu lasteosakond sai juurde 2023. a. 2157 väljaannet (sh 1718 raamatut). Seoses eelseisvate muudatustega riiklikus haridussüsteemis ja Narva linna koolivõrgu korrastamisega ning eestikeelsele õppele üleminekuga pöörati suurt tähelepanu eestikeelse kogu laiendamisele, kuna kasvas nõudlus eesti keelse kirjanduse vastu nii õpetajate kui õpilaste seas. Fookuses oli eestikeelne kirjandusklassika, kooli õppekavasse kuuluvad raamatud, klassiväline lugemine, arendavad mängud.

Alutaguse Huvikeskuse raamatukogudesse osteti laste-ja noortekirjandust 360 eksemplari, mis moodustab 19,78 % komplekteeritud teavikute hulgast.

### 4.4.2 Laste-ja noorte raamatukogu kasutamine

Esmaselt registreeritud lugejaid oli Jõhvi Keskraamatukogus 146, rõhuv enamus Jõhvi põhikoolide õpilased. Koolieelikuid on 82. Aasta alguses avatud mängutuba kasutavad lapsevanemad ja vanavanemad lastega koos lugemiseks ja lauamängude mängimiseks. Seal olev Eestimaa piltkaart on erakordselt populaarne.

Lastele on hakatud tellima raamatuid laenutuskappi ja tagastuskast on ammu avastatud. Õpetajad on aktiivsemalt hakanud tellima kirjandust, videofilme koolis kasutamiseks. Jututoas tegutseb vabatahtlikuna Galina Villers. Raamatukogu külastasid Mäetaguse ja Illuka põhikoolid, Toila lasteaed. Õpilastel ja õpetajatel on jätkuvalt võimalus laenutada ja tagastada meie raamatuid kooliraamatukogus.

Laste ja noorte külastuste arv kasvas kordades, sest peale uue töötaja tulekut Voka Raamatukogusse on lapsed (lasteaiarühmad) peaaegu igapäevased külalised raamatukogus.

Venekeelsete raamatute juurdetulek on vähenenud ning noored eelistavad kasutada tasuta venekeelseid e-raamatuid ning raamatute lühiversioone siis seoses sellega on Narva Keskraamatukogus märgatavalt vähenenud laenutuste arv.

Sillamäe Raamatukogusse osteti lasteraamatuid 1034 nimetust (2022.a 893) ja 1398 eksemplari, mis on 39% kogu raamatute juurdetulekust (2022.a 29%). Lugejatest moodustavad lapsed ja noored (kuni 16a) 28%

Tabel 12

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Rmtk** | **Lug-d 2022** | **Lug-d 2023** | **Muutus (+-)** | **Külast-d 2022** | **Külast-d 2023** | **Muutus (+-)** | **Laenut 2022** | **Laenut 2023** | **Muutus (+/-)** |
| **Rahvark mk-s kokku\*** | 6937 | 8135 | 1198 | 95185 | 107689 | 12504 | 103218 | 109295 |  6077 |
| **MKR kokku\*\*** | 840 | 820 | -20 | 8888 | 7587 | -1301 | 11569 | 10756 | -813 |

4.4.3 Laste-ja noorteteenindus, s.h lugemisharjumuste kujundamine ja arendamine.

Jaanuaris avati Jõhvi Keskraamatukogus laste mängutuba, mis on leidnud väga head vastukaja. Ruumi kasutavad nii lapsed (ka vanema kooliastme õpilased) kui lapsevanemad lastega lugemiseks, õppetundide ettevalmistamiseks ja mängimiseks. Jätkuvalt on näha tõrjutuid lapsi, kes tulevad suhtlema (end tühjaks rääkima) raamatukokku. Koolivaheaegadel toimuvad meisterdamise ja mängude päevad, märgata on laste püsivuse vähenemist pikemaajalise tegevuse korral.

Osa võeti üleilmsest ühislugemisest, Põhjamaade kirjandusnädalast, eesti kirjanduse päeval mängust “Start!”. Osaleti 4. klasside kirjandusviktoriini ja ettelugemiskonkursi Jõhvi võistkondi. Viidi läbi maakondlik finaal Illuka ja Jõhvi põhikoolides. Valiti koos maakonna raamatukogudega välja oma lemmikud konkursile Hea lasteraamat ja Hea noorteraamat. Juhendamist vajavad kirjanduse valikul pigem lapsevanemad, kes ei ole kursis uuema lastekirjandusega.

Kohtla-Järve Keskraamatukogus toimusid vene ema emakeelega lastele kirjandushommikud Eesti lastekirjanike teoste tutvustamiseks.

Kiviõli Linnaraamatukogudes oli kord nädalas kooli pikapäevalaste raamaturing, toimusid temaatilised lastehommikud (lasteaia lastele), raamatukogutunnid (algklasside õpilastele). Hea koostöö oli noortekeskusega.

Lüganuse raamatukogu Maidla haruraamatukoguhoidja töötab esmaspäeviti laenutuspunktis Maidla Koolis. Lüganuse kooli viiakse perioodiliselt uusi raamatuid, mida lapsed kooli raamatukogus saavad lugeda või laenutada.

Toila Vallaraamatukogu teeninduspiirkonnas oli 2023. aasta alguses neli haridusasutust – lasteaed „Naerumeri” Toilas, lasteaed „Naksitrallid” Vokas, Toila Gümnaasium ja põhikool+lasteaed Kohtla-Nõmmel. Vastvalt võimalustele on kõigiga tehtud koostööd.

Sillamäe Linnaraamatukogu raamatukogu lugejatest moodustasid lapsed ja noored (kuni 16a) 28% (2021.a 27%), külastustest 38% (2021.a 35%), laenutustest 18% (17%). Laste lugemishuvi ärgitamiseks jätkus raamatukogu aktsioon „Jäta hiir, võta raamat!“. Enne arvuti kasutamist peab laps lühikest aega kohapeal lugema. Vabatahtlikust linnaelanik korraldas raamatukogus mitteformaalse eesti keelt, kultuuri ja traditsioone tutvustava laste huviringi "K nagu Kodus K nagu koos".

Aasta alguses koostati Narva Keskraamatukogus ürituste tegevuskava, mis inspireerib noori ja lapsi külastama raamatukogu ja osalema ühisloomes. 2023. aasta kirjandusprogrammide väljatöötamisse ja elluviimisse olid kaasatud Narva lasteaedade ja koolide õpetajad. Raamatukogutundide teemad pakuvad õppeasutused ja huvikoolid. Selline koostöövorm aitab saavutada ühiseid eesmärke. Aastaringselt toimusid laupäeviti lugemistunnid lugemiskoertega. Tunnid oli suunatud lastele, kes alles õppivad lugema ja kellel on sellega raskusi.

Lastele pakkus erilist huvi programm “Lugemise maitsed”. Selle programmi raames toimus rida üritusi, kus noored kasutasid ilukirjanduslikest teostest leitud retsepte roogade valmistamiseks.

Alutaguse Huvikeskuse raamatukogudest Kiiklas tegutses kord nädalas lastering, kus üheks osaks oli raamatute tutvustus ja ettelugemine. Samuti lavastati seal lasteetendus „Kitsetall, kes oskas lugeda kümneni“, suvises noortelaagris jutustasid lapsed kordamööda raamatulugusid. Iisakus on välja kujunenud konkreetsed tegemised laste lugemisharjumuste kujunsamiseks: iganädalased ettelugemisminutid ja järjejututunnid. Samuti esindasid Iisaku lapsed maakonda vabariiklikul tasandil Tallinnas, võttes osa kirjandus-mängust 3.-4. klassidele.

Mäetagusel toimus kevadkoolivaheaja lugemine noortekeskuse lastele. Kurtna raamatukogus toimis Lugemisisu programm algklasside õpilastele.

Sillamäe Raamatukogus viidi läbi erinevat lastele ja noortele suunatud üritusi, nendest suurem osa olid raamatutunnid linna koolide õpilastele ja lasteaedade lastele. Üsna populaarsemateks saavad kogupereüritused.

4.4.4 Laste- ja noorteüritused: LISA 4

Jõhvi Keskraamatukogus jätkus traditsiooniline Jututuba (laupäeviti 37 korda), osalejaid 228 (2022-253). Osalevad nii eesti kui teiste rahvuste pered, mitmed lapsed on jäänud hiljem pidevaks raamatukogu kasutajaks. Lastele tutvustati uudiskirjandust, loeti ette ja lapsed ise lugesid teistele, vesteldi ja arutleti erinevatel teemadel, mängiti, joonistati, meisterdati, õpiti arvutiga laenutama. Teemad: lumepäev, rahvakalendri tähtpäevad, sõbrapäevale lisaks tähistasime esmakordselt Kuldse lindi päeva- vähihaigete laste päeva, rääkisime rahatarkusest, Rumeeniast, uudishimupäeval tutvustasime meie IT võimalusi ja interaktiivset konstruktorit GraviTrax, Osaleti oma lugemispesaga Jõhvi päeval, muuseumiööl, isadepäeval, mihklilaadal. Lapsed kasutavad meisterdamiseks põhiliselt annetatud taaskasutusmaterjale, õppides asju korduvalt kasutama, leidlikkust üles näitama. Vanematele jagatakse ideid ja meisterdamist lastega kodus tegutsemiseks.

Ukraina lapsed eraldi ei tegutse, enamus on liitunud jututoaga, kus tegevus toimub eesti keeles, lapsed tõlgivad ise vajadusel. Meie lapsed on saanud enne juhiseid toetamaks ja heatahtlikuks käitumiseks sõjapõgenikest lastega. Mõned venekeelsed pered toovad lapsi eestikeelsesse keskkonda kohanema, sest mitmele kodusele lapsele on see peamiseks sotsialiseerumise võimaluseks.

Toila Gümnaasiumi kahe 8. klassi õpilast abistati uurimistöös „Noorte huvi lugemise ja raamatukogu külastamise vastu”. Meeldis küsimus „ Kes siiski laenutab raamatukogus - kas noor ise või tema lapsevanem?”.

Kohtla-Järve keskraamatukogus korraldati koolivaheaegadel „Meistrite tube“. Lasteüritusi oli kokku 96, osalejaid 1670.

Kiviõli Linnaraamatukogus korraldati lastele 100 erinevat sündmust, kus osales 1480 last.

Lugemisisu programmi kohtumised ja tunnid esimesel poolaastal Voka ja Toila raamatukogus. Voka lasteaia lapsed on sagedased külalised raamatukogus ja alati on raamatukoguhoidjal neile lisaks raamatutele ka mõni põnev mäng või meisterdamine pakkuda.

Sillamäe raamatukogus toimunud konkurss “Elav klassika” suunas noori kirjandusklassika poole, osalejaid oli 141. Konkurss kestab 4 päeva ja koosneb mitmest kategooriast. Vabatahtlik korraldas esimesel poolaastal mitteformaalse eesti keelt, kultuuri ja traditsioone tutvustava laste huviringi "K nagu Kodus K nagu koos".

4.5 Erivajadustega sihtrühmade teenused

Sillamäe Linnaraamatukogu tegi koostööd Sillamäe ja Sinimäe hooldekodudega, linna hoolekandeasutuse päevakeskusega „Sügis“ ja Kannuka Kooli tasandusklassiga. Hoolekandeasutuse Sügis vaimupuudega inimeste grupile korraldati 7 adapteeritud temaatilist tundi. Tasandusklassi kooliõpilastele korraldati 17 tundi. Sinimäe hooldekodu elaniku Roman S. maalinäitus raamatukogus oli liigutav sündmus. Näituse avamist vahendas ETV, kohalik televisioon, ajakirjanikud ning saal oli rahvast täis.

Tabel 13

|  |  |  |  |
| --- | --- | --- | --- |
| **Koduteenindus** | **Kordade arv**  | **Teenuste arv** | **Kasutajate arv** |
| Jõhvi Keskraamatukogu | 51 | 51 | 7 |
| Kohtla-Järve Keskraamatukogu | 198 | 198 | 17 |
| Lüganuse raamatukogu | 203 | 203 | 15 |
| Toila Vallaraamatukogu | 154 | 154 |  |
| Sillamäe Linnaraamatukogu | 174 | 174 | 12 |
| Narva-Jõesuu raamatukogud | 80 | 80 | 6 |
| Alutaguse Huvikeskus | 94 | 90 | 14 |

Koduteenindus piirdus 2023.a soovijatele raamatute laenutamisega, Kohtla-Järve Keskraamatukogus ka arvutiabi.

Tabel 14

|  |  |  |
| --- | --- | --- |
| **Teenused teistele asutustele** | **Ürituste arv** | **Osavõtjate arv** |
| Jõhvi Keskraamatukogu | 3 | 151 |
| Sillamäe Raamatukogu | 58 | 702 |
| Narva-Jõesuu raamatukogud | 6 | 72 |
| Alutaguse Huvikeskus | 2 | 21 |

4.6 Raamatukogu kui kohalikku pärandit jäädvustav, elukestvat õpet toetav ja vabaaja võimalusi pakkuv kultuurikeskkond

4.6.1 kohalikul tasandil

Rahvaraamatukogude partnerid on kõik teeninduspiirkonna elanikud, üldhariduskoolid, muuseumid, rahvusseltsid, lasteaiad – raamatukogu- ja lugemistunnid, kohtumised kirjanikega, igapäevane lastega tegelemine ja nende huvide suunamine; huvikoolid – laste näituste ja kontsertide korraldamine raamatukogus, üritustele kaasamine; omavalitsuste huvikeskused - ühised üritused, ringitöö. Raamatukogu kui kogukonnakeskus on kõikide jaoks avatud võimalustega kohtumis-ja arutelupaik, kus saab õppida, tegeleda huviharidusega, veeta vaba aega ja kohtuda huvitavate inimestega.

Jõhvi Keskraamatukogus toimus aasta jooksul 205 üritust/tegevust, lisaks üle 100 ürituse/tegevuse lastele, ligi 40 näitust. Jõhvi Keskraamatukogus käsitööring igal kolmapäeval meie töötaja eestvedamisel, individuaalkoolitused, töötoad ja meistriklassid kogukonna liikmetele, keelekohvik eesti keele huvilistele jne. Raamatukogu osaleb Jõhvi valla üritustel – Jõulusagin, Jõhvi päev jt.

Kiviõli Linnaraamatukogus toimusid luule-ja muusikaklubi „Nostalgia“ üritused, koostööd tehti kohaliku naisseltsiga.

Lüganuse raamatukogu osales Otto W Masingu ausamba avamise korraldamises koos päevakohase väljapanekuga.

Raamatukogude korraldatud või Toila valla raamatukogudes toimunud üritused andsid märgatava panuse Toila valla kultuuriellu. Aasta jooksul on sündmustest osa saanud ~500 inimest. Aasta jooksul korraldati raamatukogudes 73 näitust ja väljapanekut.

Sillamäe Linnaraamatukogu korraldab „Laupäevi raamatuga“, mis annab peredele võimaluse koos lugeda, meisterdada ja vaadata raamatute põhjal tehtud filme. Seenioride päevakeskustes viidi läbi vestlusi, meistritubasid, raamatuülevaateid.

Narva Keskraamatukogus asub Narva ajalugu ja kohaliku pärandi jäädvustav keskus, kuhu koondatakse kodulooga seotud materjalid. Keskuse eestvedamisel korraldati näitusi ja 2 loengut: Õpetaja roll noore põlvkonna kujundamisel ja linna igapäevaelu arengus XIX sajandi lõpust XX sajandi alguseni“ ning Narva ja „Narva-Jõesuu läbi kirjanike silmade“. Peale selle oli loodud 4 koduloolist rändnäitust: „Vana Narva ambrotüüpidel“, „Evgeni Mravinski - 120“, „Põhjamaade tegelased Narva linna ajaloos“, „Peatus Kreenholm“.

Alutaguse Huvikeskuse olulisemad sündmused olid kogukonnateatri Kiikla kultuurilugu kajastavad etendused, pärimusliku jüripäeva tähistamine Kiikla mõisa pargis, Iisakus meenutati-mälestati kohalikke suurkujusid seoses nende sünniaastapäevadega, näitus „12 tooli. Päästetud“ ja Kaarin Aameri maalide näitus Kurtnal, Olga Linki maalide ja Gerri Orgma nukkude näitused Tudulinnas ning kohaliku käsitöömeistri Tiia Juuse näitus „Kottide imeline maailm“ ja näitus Enno Juuse kogust „Mängukaartide põnev kogu“ Pagaril.

Sillamäe Raamatukogu annab kohalikele kunstnikele, käsitöölistele ja fotograafidele võimaluse arendada ja eksponeerida oma loovust, korraldades oma töödest näitusi. Linna rahvuskultuuriseltsid, haridus- ja kultuuriasutused ning harrastusühendused on raamatukogu head koostööpartnerid. Sillamäe põhikoolide ja linna gümnaasiumi õpilased oma õpetajatega võtsid osa neli päeva kestnud konkursist „Elav klassika“. Tööd jätkasid raamatukogu juures tegutsevad harrastusklubid – luuletajate klubi ja raamatusõprade klubi „Küpress“.

4.6.2 riiklikul tasandil

Jõhvi Keskraamatukogu ja teised Ida-Viru rahvaraamatukogud osalevad traditsioonilistel üritustel – emakeelepäev, raamatukogupäevad, Põhjamaade raamatunädal, Nukitsa konkurss, lugemisprogramm „Lugemisisu“. Lisaks on igal rahvaraamatukogul oma kohalikud üritused, mis ühel või teised moel haakuvad üleriigiliste ürituste ja trendidega.

Partnerid: Lääne-Virumaa Keskraamatukogu, Eesti Lastekirjanduse Keskus, Rahvusraamatukogu, ERÜ, Andras, Kultuuriministeerium, Eesti Rahvusraamatukogu, Tallinna Keskraamatukogu, Eesti Raamatukoguhoidjate Ühing, Eesti Roerichi Ühing, ajakiri „Täheke“ Eesti Raudtee, Eesti Töötukassa, Integratsioon SA, Eesti Inimõiguste Keskus, Mondo MTÜ, Peaasjad MTÜ, Tallinna Ülikool; mäluasutused: Eesti Panga Muuseum, Eesti Meremuuseum, Tallinna Linnamuuseum, Kärumuuseum jne. Jõhvi Keskraamatukogu peab ja täiendab koduloo andmebaasi.

4.6.3 rahvusvahelisel tasandil

Näituste ja ürituste korraldamiseks tehti koostööd: Ameerika Ühendriikide, Soome, Taani, Rumeenia, Norra saatkonnaga, Soome Instituudiga, Põhjamaade Ministrite Nõukoguga, Helsingi Oodi raamatukoguga, Ogre raamatukoguga Lätis, Ukraina Roerichi Ühing, Miami Ülikool, Leedu raamatukogud, Eesti Ukrainlaste Kongress ja rahvusvaheline organisatsioon „The Art of living“.

Sillamäe Raamatukogu ja Ukraina Nikolajevi linna Mark Kropivnitski nim. keskraamatukogu sõprussuhted püsivad, sidet hoitakse sotsiaalmeedia kaudu.

Rahvusvahelistes projektides laiemat osalemist takistab töötajate vähene inglise keele oskus.

4.7 Raamatukogu koolituskeskusena kasutajatele.

Raamatukogude töötajad pakuvad abi ja esmast koolitust arvuti, tahvel- ja sülearvuti, telefoni kasutamisel., erinevate e-teenuste ja andmebaaside kasutamisel. Individuaalkoolitused eelkõige vanematele inimestele –nutiseadmete ja e-keskkondade kasutamiseks. Täiskasvanutele nende huvitegevuste toetamine.

Jõhvi Keskraamatukogus toimuvad rühmakoolitused põhiliselt kooli- ja lasteaialastele, kellele tutvustatakse raamatukogu ja viiakse läbi erinevaid teematunde. Suvekoolid ja -laagrid lastele, laupäevased lugemistunnid tädi Reedaga. Täiskasvanutele erinevad harivad üritused ja tegevused – keelekohvik, käsitööring, reisiklubi, IT-abi Ida-Virumaa Kutsehariduskeskuse õpilastelt, õpituba aiandushuvilistele jne.

Narva Keskraamatukogus viidi läbi kokku 1073 koolitust (2022.a 1325), nendest 910 olid individuaal- ja 163 rühmakoolitused. Võrreldes eelmise aruandeaastaga rühmakoolitustel osalenute arv tõusis 30%. Ameerika Keskuses töötas vabatahtlikuna programmi English Teaching Assiastent Award alusel noor õpetaja Ameerika Ühendriikidest, kes õpetas inglise keelt kõikidele soovijale. 2022/2023 õppeaasta jooksul toimus raamatukogus „EduKoht“ programmeerimiskooli kursused, mis on mõeldud noortele vanuserühmas 12-16 a. vähekindlustatud peredest.

Linnaelanike huvi eesti keele vastu kasvas tuntavalt ja Sillamäe Raamatukogu pakkus neile selleks võimalusi: eesti keele huviring lastele (juhataja on vabatahtlik), eesti keele suhtlusklubi, eesti keele kursused (toetab Integratsiooni Sihtasutus). Komplekteeriti palju teavikuid iseseisvaks õppimiseks.

4.8 Raamatukoguteenuse turundus ja väljaandedMaakonna rahvaraamatukogudel üks olulisemaid turunduskanaleid on FaceBook ning oluline roll on otseturundusel – isiklikud suhted, meilid, sõnumid, kutsed ja telefonikõned. Maakonna ja kohalike omavalitsuste ajalehed kajastavad raamatukogude tegevusi aktiivselt. Vähemal määral kasutatakse tasuta reklaampindasid kaubanduskeskustes, tanklates jm. Jõhvi Keskraamatukogul on koduleht, kuid populaarseim kanal on Facebook, kus raamatukogul on enam kui 1800 aktiivset jälgijat. Facebookis kajastub raamatukogu tegevus väga operatiivselt.

 Toila Vallaraamatukogu FB lehel on 2023. aasta jooksul tehtud 458 postitust ja virtuaalkülastusi on ~42 000

Narva Keskraamatukogu vahendab infot avalikkusele oma kodulehe, Narva linna Kultuuriosakonna kultuurisündmuste kalendri, lugejatele mõeldud reklaamlehtede ja pressiteadete abil, sotsiaalmeediakanalite kaudu, Facebooki, Instagrami, Youtube kanalides. Iga raamatukogu külastajale tutvustatakse suuliselt raamatukogu üritusi ja teenuseid esimese korruse infoletis ja raamatukogu ekraanil fuajees.

Alutaguse Huvikeskuse raamatukogud turundavad ennast eeskätt Alutaguse valla ajalehes: sündmuste-ürituste reklaamimine, kõigi raamatukoguhoidjate lugemissoovitused kümnes ajalehenumbris.

Peamised kanalid linna elanikele Sillamäe Raamatukogu mitmekülgset tegevust ning pakutavate teenuste tutvustamiseks on kohalik TV, linnaleht Sillamäeski Vestnik, maakonna leht Põhjarannik, linna veebileht, raamatukogu veebileht ja FaceBook.

4.9 Andmebaasid.

Ida-Viru raamatukogudes on kasutusel andmebaas URRAM, Narva keskraamatukogus RIKSWEB. Jõhvi Keskraamatukogus Kohtla-Järve Keskraamatukogus jätkati eesti – ja venekeelse elektroonilise koduloo andmebaasi loomist kohalike ajalehtede baasil. Jõhvis on kujunemas Jõhvi ajalooliste fotode digiteeritud kogu. Toila raamatukogu haldab Toila Topoteeki, kuhu kogutakse ajaloolist (foto)materjali Toila ja Voka piirkonna elust-olust. Narva koduloo andmebaasi täiendatakse pidevalt nii trüki- kui ka fotomaterjalidega. Raamatukogu kogusse lisandusid vana Narva ambrotüübid.

Sillamäe Raamatukogus jätkati koduloo andmebaasi täiendamist.

5. 2024. aasta tegevused

2023.aasta kevadel võeti vastu Jõhvi Keskraamatukogu arengukava aastateks 2023-2028, mis on järgnevate aastate tegevuse alusdokument. Esmane prioriteet on raamatukogu-kogukonnakeskuse kavaga edasi minna. Raamatukogu tegevused on pikemas perspektiivis sõltuvad uue raamatukogu plaanide edenemisest. Jätkatakse aktiivse tegevusega senistes ruumides, kus ruumikitsikus seab oma piirangud.

Lüganuse valla raamatukogude liitmine ühise juhtimise alla, sealjuures kahe väikese raamatukogu ümberkorraldamine kogukonnakeskusteks.

Narva Keskraamatukogu fookuses on Narva Kreenholmi raamatukogu väljakolimine Ida -Virumaa Kutsehariduskeskuse hoonest. Esialgne kavandatud asukoht on Narva Rahvaste maja ning raamatute osaline hoiustamine Narva Linnarhiivis. Uute raamatukogu ruumide remondiks on esitatud taotluse Rahvaraamatukogudele riigieelarvest finantseeritavatele arendusprojektidele mõeldud taotlusvooru 2023.aasta lõpus. Nii suures mahus raamatukogu kolimine nõuab nii riigi kui kohaliku omavalitsuse tuge.

Koostajad Aiki Maalma, Aime Aarma, Maritsa Ort, Natalja Rodionova, Hille Väljaotsa, Elviira Sidorova, Anu Aarlaid

Direktor
Allkiri /allkirjastatud digitaalselt/

 Eve Kottise

# LISA 1. Personali koolitus

|  |  |  |  |
| --- | --- | --- | --- |
| **Raamatukogu nimi** | **Koolituste arv** | **Koolitustundide arv** **(koolituse maht )** | **Koolituseks kulutatud** |
| Jõhvi Keskraamatukogu | 55 | 672 | 7760,00 |
| Kohtla-Järve Keskraamatukogu | 37 | 483 | 0,00 |
| Kiviõli Linnaraamatukogu | 12 | 45 | 105,00 |
| Narva Keskraamatukogu | 30 | 1291 | 0 |
| Alutaguse Huvikeskus | 17 | 139 | 770 |
| Sillamäe Raamatukogu | 6 | 234 | 352 |

**LISA 2. Raamatukogutöötajate avalikud esinemised**ette

|  |  |  |  |
| --- | --- | --- | --- |
| **Nimi** | **Esinemiskoht** | **Teema** | **Osalejaid** |
| Gerri Orgma(Jõhvi Keskraamatukogu) | Jõhvi Gümnaasiumi õpilaste uurimistöö raames | Kas lugemine on kasulik | 26 |
| Reet Kaldur(Jõhvi Keskraamatukogu) | Eesti Lastekirjanduse Keskus | Muukeelne laps raamatukogus | 60 |
| Reet Kaldur(Jõhvi Keskraamatukogu) | Lääne-Virumaa Keskraamatukogu | Lastele Rumeeniast | 65 |
| Kohtla-Järve Keskraamatukogu | Ahtme Pensionäride Päevakeskus | Teemahommikud (8 korda) |  |
| Narva Keskraamatukogu | Narva-Jõesuu, Narva erinevad kohad, Sillamäe, Kohtla-Järve | Erinevad kunstialased loengud |  |
| Sillamäe Raamatukogu | Sillamäe Gümnaasium | Loeng gümnaasiumi õpilastele „Maailma raamatukogud raamatukoguhoidja elukutse“ | 40 |
| Sillamäe Raamatukogu | Seenioride Päevakeskus | Esinemine linna seenioride päevakeskuses | 170 |

#

# LISA 3. Raamatukogude ehitamine, renoveerimine, remondid

|  |  |
| --- | --- |
| **Raamatukogu nimi** |  **Teostatud tööd (2023)** |
| Narva KeskraamatukoguEnergia raamatukogu | Kaabli ja põranda karbiku demonteerimine 4. korrus Fassaadi remondi tööd (lahtise krohvi eemaldamine) Katuse remont 35 m2Valgustite paigaldamine Energia raamatukogus |

# LISA 4. Laste ja noorteüritused

|  |  |  |
| --- | --- | --- |
| **Raamatukogu nimi** | **Ürituse nimi** | **Osavõtjate arv** |
| Jõhvi Keskraamatukogu | Euroraha näitus, rahamaailma teematunnid 7 korda | 135 |
| Jõhvi Keskraamatukogu | Uudishimu päevad raamatukogus/ Presidendi üleskutse (virtuaal + GraviTrax) | 70 |
| Jõhvi Keskraamatukogu | Läti kunstnik Gita Treice näituse ja raamatu tutvustus 5 korda | 102 |
| Jõhvi Keskraamatukogu | Jututuba mihklipäeva laadal. Mobiilne töötuba. Rahakassa meisterdamine | 50 |
| Jõhvi Keskraamatukogu | Jututuba 37 korda | 228 |
| Jõhvi Keskraamatukogu | Käsitöötuba lastele 13 korda | 61 |
| Jõhvi Keskraamatukogu | Minu Eestimaa JKK 3 korda | 62 |
| Jõhvi Keskraamatukogu | Rumeeniast lastele Rakveres 2 korda  | 80 |
| Jõhvi Keskraamatukogu | Sipsiku sünnipäev 3 korda  | 58 |
| Jõhvi Keskraamatukogu | Näitus “Kodutondid” 3 korda | 47 |
| Kohtla-Järve Keskraamatukogu | Teemahommik ”Liikumisaasta algas” Kesklinna PK 2a | 21 |
| Kohtla-Järve Keskraamatukogu | Teemahommik “Tervitame jäneseaastat”l/a Buratino | 13 |
| Kohtla-Järve Keskraamatukogu |  Biblioülevaade ”Loeme Eesti kirjandust” Järve Kool 2a, 2b | 42 |
| Kohtla-Järve Keskraamatukogu | Teemahommik ”Tervitame jäneseaastat” l/a Kirju-Mirju | 16 |
| Kohtla-Järve Keskraamatukogu |  Kirjandushommik ”Raamatud Eestimaast”l/a Väikemees | 8 |
| Kohtla-Järve Keskraamatukogu |  Kirjandushommik ”Ch.Perraulti võlumaailm”l/a Pääsuke | 22 |
| Kohtla-Järve Keskraamatukogu | Kirjandushommik ”Tutvustame Eesti lastekirjanikke” Erakool Intellekt | 16 |
| Kohtla-Järve Keskraamatukogu | Kirjandushommik”Naksitrallid ja teised lõbusad sellid” Järve Kool 2a, 2b | 34 |
| Kohtla-Järve Keskraamatukogu | Kirjandushommik E. Raua loomingu ainetel l/a Mesimumm | 15 |
| Kiviõli Linnaraamatukogu | Liigume vabariigi terviseks: liikumismängud lasteaialastele | 51 |
| Kiviõli Linnaraamatukogu | Ettelugemise nädal „Padakonna vada“ : loeme Eno Raua luuletusi | 125 |
| Kiviõli Linnaraamatukogu | Heli Männi näituse „Õpikud, koolitarbed, koolivorm…“ esitlus ja KIK-i unistuste koolivormi disainimine | 246 |
| Kiviõli Linnaraamatukogu | Lugemisisu teematunnid (25) ja lõpetamine tordiga | 467 |
| Kiviõli Linnaraamatukogu | Kohtumine Wimbergiga ja raamatu „Jõevanamehe lood“ esitlus | 31 |
| Narva Keskraamatukogu  | Noorte lauamängude meistrivõistlused | 542 |
| Narva Keskraamatukogu  | Peretund (kokku 38 üritust erinevatel teemadel) | 517 |
| Narva Keskraamatukogu  | Meistrite linn  | 373 |
| Narva Keskraamatukogu  | Loeme lugemiskoeraga | 165 |
| Narva Keskraamatukogu  | Perepäev Äkkekülas | 180 |
| Narva Keskraamatukogu  | Jussikese seitse sõpra | 234 |
| Narva Keskraamatukogu  | Kasside planeet: mängime, joonistame | 48 |
| Narva Keskraamatukogu  | III koolivaheaeg (kokku 10 üritust erinevatel teemadel) | 175 |
| Narva Keskraamatukogu  | Jänku-Jussi lood | 139 |
| Narva Keskraamatukogu  | Vahtramäe Emil | 50 |
| Narva Keskraamatukogu  | Näitus „Po jõe kallastest Narva jõe kallasteni“ (ekskursioonid) | 103 |
| Narva Keskraamatukogu  | Suvine lugemisprogramm 2023 | 284 |
| Narva Keskraamatukogu  | Lastekaitsepäev Mary Poppinsiga | 28 |
| Narva Keskraamatukogu  | Järjehoidja ajaloost | 42 |
| Narva Keskraamatukogu | Raamatukogu aardejaht | 100 |
| Narva Keskraamatukogu | Viivi Luik. On aastasaja lõpp. On öö \* | 69 |
| Sillamäe Raamatukogu | Raamatutund | 2237 |
| Sillamäe Raamatukogu | Konkurss "Elav klassika" | 141 |
| Sillamäe Raamatukogu | Suvine lugemisprogramm | 169 |
| Sillamäe Raamatukogu | Raamatukohvik | 223 |
| Sillamäe Raamatukogu | Raamatute ülevaade | 67 |
| Sillamäe Raamatukogu | Ekskursioon raamatukokku | 110 |
| Sillamäe Raamatukogu | Mälumäng | 186 |
| Sillamäe Raamatukogu | Huviring "K nagu kodus,K nagu koos" | 328 |
| Sillamäe Raamatukogu | Suvekool | 202 |
| Sillamäe Raamatukogu | Otsimismängud | 128 |
| Sillamäe Raamatukogu | Kohtumine kirjanikuga | 38 |
| Sillamäe Raamatukogu | Laupäev raamatuga | 547 |
| Sillamäe Raamatukogu | Kostüümiõhtu | 103 |
| Sillamäe Raamatukogu | Teised üritused (meisterdus, ettelugemine, joonistus-konkursid, õuemängud jt) | 733 |

LISA 5. Raamatukoguteeninduse maakondliku koordineerimise ülesannete täitmine
Kuidas on maakonnas täidetud raamatukoguteeninduse maakondliku koordineerimise ülesandeid? Palun analüüsige ja andke hinnang iga koordineerimisülesande osas:

Kogude komplekteerimine ja töötlemine, sh arveldused, toimub läbi Jõhvi Keskraamatukogu. Riigi toetus jagatakse vastavalt Rahvastikuregistri andmetele ja omavalitsustega sõlmitakse leping riigi toetuse ja Alutaguse, Lüganuse, Toila, Narva-Jõesuu omavalitsuste poolt eraldatava raha kasutamiseks rahvaraamatukogude poolt. Riikliku toetuse ja KOV-i eraldiste kohta peetakse keskraamatukogu komplekteerimisosakonnas jooksvat arvestust. Uute teaviku info koos tellimisvõimalusega saavad rahvaraamatukogud iga nädal. Keskraamatukogu kogude arenduse juht jagab nii suuliselt kui ka kirjalikult suuniseid ja soovitusi kogude komplekteerimiseks. Keskraamatukogu töötleb saabunud teavikud ülalnimetatud omavalitsuste rahvaraamatukogude jaoks.

Jõhvi Keskraamatukogu peab ja täiendab jooksvalt koduloo andmebaasi. Aasta jooksul tehti rahvaraamatukogude poolt 1 sisuline infopäring. Regulaarselt vajavad rahvaraamatukogude töötajad nõustamist URRAMi kasutamisel. Rahvaraamatukogude statistiline aruanne kontrolliti, kooskõlastati ja kinnitati. Analüütilised aruanded esitati rahvaraamatukogude poolt. Koondaruanne koostati keskraamatukogus tähtaegselt. Kolm korda toimusid keskraamatukogus maakonna raamatukoguhoidjate seminarid. Lisaks korraldas keskraamatukogu maakonna raamatukogude töötajatele õppereisi Helsingisse Oodi raamatukogusse.

Jõhvi Keskraamatukogu jagas pidevalt teavet võimalustest osaleda erinevate institutsioonide poolt korraldatud (veebi)koolitustel. Keskraamatukogu vahendas rahvaraamatukogudele Lääne-Virumaa Keskraamatukogu poolt korraldatud koolitusi ja vastupidi. Jätkuvalt oli palju veebipõhiseid koolitusi. Koordineeriti näituste korraldamist ja Nukitsa konkursi läbiviimist maakonnas. Vahendati maakonna rahvaraamatukogudele kultuuriministeeriumi ja ERÜ teateid ning jagati selgitusi.